Kvalifikacije za Evropsko prvenstvo u nogometu 2004 - baraž
Baraž kvalifikacija za Evropsko prvenstvo 2004. je bilo doigravanje u sklopu kvalifikacija za Evropsko prvenstvo 2004. u kojem su učestvovale drugoplasirane ekipe iz svih 10 grupa kvalifikacija. U baražu su ekipe igrale dvije utakmice, na domaćem i gostujućem terenu. Domaćinstvo prve utakmice kao i parovi baraža su odlučeni izvlačenjem. Tokom izvlačenja nije bilo nosilaca te se svaka ekipa mogla susresti sa nekom od preostalih devet ekipa. Termini odigravanja utakmica baraža su bili 15. i 19. novembar 2003. godine.